**Критеријуми оцењивања стручног већа вештина**

**Физичко и здравствено васпитање**

**Начин праћења остварености програма:**У настави физичког васпитања се прати и вреднује:  
- Стање моторичких способности - спроводи се у простору координације, статичке, репетативне и експлозивне снаге, гипкости и издржљивости. Мерење се врши помоћу мерних инструмената (тестова) ваљаних и поузданих мерних карактеристика.

Мерење се спроводи уз увежбавање одређеног програмског задатка, како се не би губило расположиво време за вежбање, а динамика је утврђена упутством.

- Достигнут ниво савладаности моторних знања, умења и навика - спроводи се према утврђеним минималним образовним захтевима.

- Однос ученика према раду - прати се током целе школске године и то: кроз контролу уредности ношења и хигијене опреме за вежбање, редовног присуствовања на часовима физичког васпитања, доследног извршавања радних задатака, ангажовања у спортском животу школе.

**Формативно и сумативно оцењивање:**Редовно проверавање постигнућа и праћење напредовања које се обавља полазећи од ученикових способности, степена спретности и умешности. Уколико ученик нема развијене посебне способности, приликом оцењивања узимају се у обзир индивидуално напредовање у односу на сопствена претходна постигнућа, могућности и ангажовање ученика у наставном процесу. Формативно се евидентира у педагошкој документацији наставника, а сумативно у дневник.

|  |  |  |  |  |
| --- | --- | --- | --- | --- |
| КРИТЕРИЈУМИ ОЦЕЊИВАЊА (од 5. до 8. разреда) | | | | |
| НАСТАВНА ТЕМА | ДОВОЉАН 2 | ДОБАР 3 | ВРЛО ДОБАР 4 | ОДЛИЧАН 5 |
| ФИЗИЧКE СПОСОБНОСТИ | Уме да примени једноставне,двоставне општеприпремне вежбе. | Уме правилно да изводи вежбе,разноврсна природна и изведена кретања. | Правилно одржава равнотежу у различитим кретањима. | Ученик користи висок ниво техничко-тактичких знања, демонстрира сложеније комплексе вежби и кретања. |
| МОТОРИЧКЕ ВЕШТИНЕ СПОРТ И СПОРТСКЕ ДИСЦИПЛИНЕ  \*Атлетика  \*Спортска гимнастика  \*Основе  тимских,  спортских и  елементарних  игара  \*Плес и  ритмика  \*Полигони | Ученик показује мањи степен активности и ангажовања, уз велику помоћ наставника успева да примени одређене вежбе, односно захтеве који су утврђени у већем делу основног нивоа постигнућа, одређени индивидуалним образовним планом и прилагођеним стандардима постигнућа и ангажовање ученика добија оцену довољан (2) | Ученик показује делимични степен активности и ангажовања, уз велику помоћ наставника успева да примени одређене вежбе, односно захтеве који су утврђени и на основном и већим делом на средњем нивоу стандарда постигнућа, одређеним индивидуалним образовним планом и прилагођеним стандардима постигнућа,уз ангажовање ученик добија оцену добар (3) | Ученик показује велику самосталност и висок степен активности и ангажовања, уз мању помоћ наставника у потпуности, самостално испуњава захтеве који су утврђени и на основном и на средњем нивоу,као и део захтева са напредног нивоа посебних стандарда постигнућа, одређеним индивидуалним образовним планом и прилагођеним стандардима постигнућа, уз висок степен ангажовања добија оцену врло добар (4) | Ученик показује изузетну самосталност уз изузетно висок степен активности и ангажовања, где ученик у потпуности самостално, без помоћи наставника испуњава захтеве који су утврђени на основном и средњем нивоу, као и у већини захтева са напредног нивоа посебних стандарда постигнућа, одређеним индивидуалним образовним планом и прилагођеним стандардима постигнућа,уз веома висок степен ангажовања, добија оцену одличан (5) |

**Самовредновање ученика** је процес освешћивања и размишљања о властитоме процесу учења и постигнућа.   
**Сумативно вредновање** (вредновање наученог) јесте вредновање које подразумева процену степена учениковог постигнућа на крају процеса учења (наставне целине, полугодишта те године учења и поучавања). У правилу резултира оценом .

КРИТЕРИЈУМИ ОЦЕЊИВАЊА Ликовна култура

Оцена 2 - испоштовани основни захтеви .Способан је да заврши цртеж до краја макар испоштован само један део постављених захтева

Разликује и користи у свом раду основне медије,материјале и технике визуелних уметности.

Ученик наводи карактеристике свог рада и није у стању да објасни шта је желео да постигне. Описује свој рад и радове других.

Оцена 3 –Изводи дводимензионалне и тродимензионалне радове.Минимално истражује материјале.

Одабира адекватан садржај да би представио неку идеју или концепт. Даје стереотипна решења.

Видан је покушај али критеријуми делимично испоштовани. Описује свој рад и радове других нпр. исказује утисак. Описује разлике које уочава на уметничким радовима из различитих земаља , култура и периода.Зна да наведе различита занимања за која су потреба знања и вештине стечени учењем у визуелним уметностима , нпр. костимограф, дизајнер , архитекта....

Оцена 4- Ученик на занимљив начин истражује и обрађује материјал.

Познаје и користи у свом раду изражајне могућности класичних и савремених медија , техника и материјала визуелних уметности.

Одабира адекватан садржај да би представио неку идеју или концепт.Познаје места и изворе где може да прошири своја знања везана за визуелне уметности, нпр музеј,галерија , атеље , уметничка радионица.

Зна неколико примера применевизуелних уметности у свакодневном животу.Лоцира одабрана уметничка дела у историјски и друштвени контекст. Користи тачне термине, нпр. текстура , ритам , облик....када образлаже свој рад и радове других.

Оцена 5- Одабира адекватна средства медиј, материјал , технику , поступак помоћу којих ће на најбољи начинреализовати своју одабрану идеју. Изводи радове са одређеном намеромкористећи основне визуелне елементе и принципе да би постигао одређене ефекте.

На раду се види јасна намера-идеја , вешто и доследно изведено у материјалу.

Користи тачне термине из визелних уметности примерене узрасту и садржају када образлаже свој рад.

Описује потребна знања и вештине које су неопходне у занимањима везаним за визуелне уметности.

Користи друга места и изворе нпр. библиотека, интернет....да би проширио своја знања.

Разуме међусобну повезаност и утицај уметности и других области живота.

Анализира одабрана уметничка дела у односу на време настанка и према културној припадности, описује основне карактеристике и намеру уметника.

Ненад Михаиловић